
Pret.  tst 
[Entered  at  Stationers'  Hall-2 


TO  THE  READER, 


JL  HE  following  Epistolary  Ode  was  written  at 
Cheltenham  in  the  Course  of  the  Summer,  and 
sent  by  the  Author  to  the  Gentleman  to  whom  it 
is  addressed,  as  a  Mark  of  Esteem,  and  of  the 
high  Opinion  He  has  conceived  of  the  beneficial 
Effects  of  Vaccine  Inoculation ;  but  manv  of 
the  Author  s  Friends  having  requested  Copies, 
He  has  been  induced  in  Compliance  with  their 
wishes  to  print  and  publish  it :  and  if  any  Profits 
should  arise  from  the  Sale  of  this  Edition,  they 
will  be  given  to  the  Royal  Jennerian  Socie  i  v 
for  the  Extermin ation  of  the  Small-Pox. 


Bath  :  Oct.  1803. 


C.  A. 


CARMEN 


AD 

JENNEM,  M.-B. 
ALCAICUM. 


/f~\  !  qui  secundo  natus  Apolline 
Incumbis  arti  paeoniae,  studens 
Arcana  Naturae,  gravemque 
More  novo  prohibere  morbum, 

Jennere,  laudes  an  sileam  tuas  ? 
Dum  mente  sanus,  nec  cythara.  carens, 
Turpive  succumbens  senectae 
Rura  vagor  per  amoena  Cheltae  ? 

Hic  saepe  mecum  dum  meditor  gemens, 
Inter  meorum  funera,  queis  diu 
Vixi  superstes,  quot  veneno 
Fceta  gravi,  maculisque  tetris 


\ 

Primis  in  aevi  viribus  abstulit 
Infesta  febris,  lingua  valet  pariim 
Narrare,  quid  debes  supremo 
Ouanta  Deo  tibi  danda  laus  est, 

Furore  quod  non  ante  domabili 
Tot  dira  Pestis  quae  peperit  mala, 
In  gentis  humanas  levamen, 
Te  medico  superata  cessit ; 

Quippe  arte  mira  quse  tibi  contigit, 
Puris  benigni  guttula,  ab  ubere 
Inserta  vaccino  lacertis, 
Corporeos  penetrat  meatus, 

Brevique  faeta  in  vulnere  pustula, 
Propulsat  Hostem,  nec  sinit  amplius 
Inferre  morborum  cohortes 

Innumeras,  <:omitemque  mortem 

O  !  quas  rependet  Patria  gratias ! 
Quac  te  Senatus  cura  Britannici 
Mercede  compensabit  aequa  ? 
Annua  quae  tibi  dona  reddet  ? 

Nam  te  Machaon  hospes  adit  frequens, 
Te  pauper  aeque,  te  locupks  petit 
Colonus,  immunique  gaudent 
Consilium  elicuisse  palma : 

Te  mater  ambit  filiolo  cavens 
Ut  tuto  ab  atra  corpore  sit  lue, 
Innupta  te  virgo  decentes 
Sint  memori  sine  labe  malae  : 

ULcunque  nostris  Iaudibus  invidens 
Gens  quaeque  grates  dat  tibi  debitas  ; 
Te  Gallus  extollit,  tuamque 
Obsequiosus  adorat  artem : 

At  dulcis,  heu  !  quid  filioli  salus, 
Ouid  vota  Matris,  Virginis  aut  Decor, 
Aut  fama  prodest,  quid  parumper 
Quod  volucres  tua  cura.  fati 

Tardavit  alas,  si  sibi  gloriam 
Fuso  innocentum  sanguine  comparans 
Huc  ducat  infames  triumphos, 
Gallicus  hic  dominctur  Hostis  ? 

Et  jam,  coactis  undique  copiis 
Naves  adornans,  oppositos  parat 
Transire  fluctus,  Anglicisque 
Exitium  minitatur  oris  : 

Demens  !  inani  qui  petit  Impetu 
Sceptro  potiri,  quod  populi  fides, 
Honorque,  et  Augusti  paternus 
In  Britonas  animus  tuetur  ! 

Ouin  cinctus  omni  milite  barbaro 
Se  credat  undis,  quale  aquilonibus 
Martique  nostro,  quale  debent 
Ludibrium  pelago  carinae  ? 

Audire  toto  jam  videor  freto 
Tormenta  longe  dira  tonantia, 
Raucumque  bomborum  fragorem, 
Oceanique  cruore  rubri 

Videre  Gallos  fluctibus  obrutos, 
Missosqne  in  ipsis  criminibus  duces 
Fratres  salutatum,  daturos 
Tartareis  nova  jura  regnis  : 


• 

Invita  cerno  bella  gerentium 
Erecta  dudum  corpora  Ibericum 
Prostrata,  collectosque  corvos 
Pingue  super  Batavi  cadaver  ; 

Cerno  canoros,  semivirum  genus, 
Natare  fractis  viribus  Italos, 
Nulloque  Delphino  juvante, 
Funereos  recitare  cantus  

At  non  vel  ipsis  gaudeat  hostibus 
Has  ominari  musa  tragcedias, 
Quas  ira  praeceps,  Consulisque 
Ambitio  malesuada  movit, 

Nec  longiori  carmine  te  morer, 
Mentemque  curis  utilioribus 
Jennere,  seducam, — valeto. — 
Teque,  tuosque,  precor,  labores 

Deus  benigno  numine  prosperet ; 
Et  dum  perennis  gloria  Laureae 
Insigmit  Heroas  Britannos, 
Civica  te  decoret  Corona. 


bathonije:  f.x  typographia  s.  hazard. 

